**НАРОДНО ЧИТАЛИЩЕ „САМООБРАЗОВАНИЕ-1896”**

с. Стефан Стамболово, общ.П.Тръмбеш

**У С Т А В**

**/приет на Общо събрание на 29.04.2010г./**

Народно читалище „Самообразование-1896” е създадено през 1896година от най- будните жители на село Стефан Стамболово. Неговите основни цели и задачи са създаване, опазване и разпространяване на духовна култура, развиване на творческите способности, задоволяване културните потребности и интереси на населението, разширяване възможностите за информираност и общуване между хората, подпомагане на социалния живот на общността.

Днес и в бъдеще, чрез своята художествено- творческа, културно- просветна и информационна дейност, читалището ще участва и влияе върху духовното обогатяване на населението, за културното развитие на с. Стефан Стамболово. Ще допринася за осигуряването на по- широк достъп до новите информационни технологии, модерни средства на комуникация и глобално общуване.

**ГЛАВА ПЪРВА**

ОБЩИ ПОЛОЖЕНИЯ

**Чл.1.** Народно читалище „Самообразование-1896” е самоуправляващо се, независимо и самостоятелно културно- просветно сдружение на населението. То е създадено и работи на принципите на демократизма, доброволността и автономията. С дейността си изпълнява държавни културно- просветни задачи.

Седалище : с. Стефан Стамболово, общ. Полски Тръмбеш

**Чл.2.** Читалището е юридическо лице с нестопанска цел в обществена полза. В дейността му могат да участват всички физически лица без оглед на ограничения на възраст и пол, политически и религиозни възгледи и етническо самосъзнание.

**Чл.3.**Читалището се представлява заедно и поотделно както от Председателя, така и от Секретаря.

**Чл.4.**Дейностите на читалището се осъществяват във взаимодействие с учебни заведения, предприятия, фирми,

неправителствени организации, културни организации от района и страната, както и от професионални културни институти, творчески групи и дружества в областта на извършваната от тях културно- просветна, социална и информационна дейност.

**Чл.5.** Читалището поддържа отношение на сътрудничество и координация с държавните и обществени органи от различни нива, на които закона влага определени задължения в областта на културата.

**Чл.6.** Читалището може да се сдружава с други читалища в общината, региона и страната за постигане на своите цели, за провеждане на съвместни дейности и инициативи при условия и реда на Закона за народните читалища.

**ГЛАВА ВТОРА**

ЦЕЛИ И ЗАДАЧИ

**Чл.7.** Целите и задачите на Народно читалище „Самообразование- 1896”задоволява потребностите на гражданите свързани със:

1. Развитие и обогатяване на културния живот, социалната и образователната дейност в село Стефан Стамболово.

2.Запазване на обичаите и традициите на българския народ.

3.Развитие на творческите способности, разширяване на знанията на гражданите и приобщаването им към ценностите и постиженията на науката, изкуството и културата.

4.Създаване на условия за общуване между хората, възпитание и утвърждаване на националното самосъзнание.

5.Осигуряване на достъп до информация.

6.Подобряване и обогатяване на материалната база на читалището.

7.Членуване и създаване на национални и международни партньорства и мрежи.

8.Осигуряване на финансова устойчивост.

**Чл.8.** Читалището осъществява своите цели чрез следните основни дейности:

1.Уреждане и поддържане на обществена библиотека за свободен достъп, в която се събира, съхранява и предоставя за ползване библиотечен фонд, извършва се библиотечно- информационно обслужване и предоставя достъп до автоматизирани мрежи на различни обществени библиотеки.

2. Създаване и поддържане на електронни информационни мрежи и информационен център за свободен достъп до интернет, предоставяне на компютърни и интернет услуги, социални и информационни услуги.

3.Младежки услуги.

4 Развитие и подпомагане на любителското художествено творчество.

5. Организиране на кръжоци, клубове по интереси за проучвателна и събирателна дейност в областта на фолклора, етнографията, краеведството и др.

6. Организиране на свободното време на учениците.

7. Организиране на чествания и празненства.

8. Организиране на народни университети, лектори, семинари и обучения.

9. Разработване и реализиране на проекти и предложения като бенефициент и/или като пртньор към оперативни програми и /или схеми за безвъзмездно финансиране, съфинансиране от Европейските фондове, към донорски програми и организации от Европа, Америка и всички държави по света.

**Чл.9.** Читалището може да развива допълнителна стопанска дейност, свързана с предмета на основната му дейност, в съответствие с действащото законодателство, като използва приходите от нея за постигане на определените в чл.7. цели Читалището не разпределя печалби.

**Чл.10.** Читалището няма право да предоставя собствено или ползвано от него имущество възмездно или безвъзмездно:

1. За хазартни игри и нощни заведения;

2. За дейности на нерегистрирани по Закона за вероизповеданията религиозни общности и юридически лица с нестопанска цел на такива общности;

3. За постоянно ползване от политически партии и организации;

4. На председателя, секретаря членовете на настоятелството и проверителната комисия и на членовете на техните семейства;

**ГЛАВА ТРЕТА**

УЧРЕДЯВАНЕ И ЧЛЕНСТВО

**Чл 11.** Народно читалище „Самообразование-1896” е основно 1896 година и притежава акт № 213 за публична общинска собственост върху недвижим имот, находящ се в село Стефан Стамболово пл. № 126, кв. 35 по плана на селото, предоставени права върху имота с решение № 1176/14.11.2000 на Областния Управител- гр. Велико Търново. С решение на Великотърновския окръжен съд е вписано в регистъра на 26.09.1997г. ф. дело № 1186.

**Чл.12.** За вписването на читалището в регистъра на Окръжния съд чрез писмено заявление от Настоятелството без такси по Закона на народните читалища се прилагат:

1. Протокол от заседанието на Настоятелството за свикване на Общо събрание;

2. Протокол от Общото събрание и покана за свикването му;

3. Списък на присъстващите членове и покана за свикването му;

4. Имената на членовете на Настоятелството и Проверителната комисия с адрес, лични данни и подпис/ вписани в заявлението/;

5. Свидетелства за съдимост на членовете на Настоятелството и Проверителната комисия;

6. Декларации на членовете на Настоятелството и Проверителната комисия, че не са в роднински връзки по права и съребрена линия до четвърто коляно;

7. Уставът;

8. Нотариално заверен образец от подписа на лицата /Председател и Секретар/, Представляващи читалището и валиден печат на читалището;

**Чл.13.** В регистъра на Окръжния съд се вписват:

1. Наименованието и седалището на читалището;

2. Уставът;

3. Имената на членовете на Настоятелството и Проверителната комисия;

4. Име и длъжност на лицата представляващи читалището;

5. Настъпилите промени в т. 1-4

**Чл.14.** Всяка промяна в обстоятелствата по чл. 15 трябва да бъде заявена в 14- дневен срок от възникването и в регистъра на Окръжния съд.

**Чл. 15.** Читалищното настоятелство в 7- дневен срок от вписването на читалището в съдебния регистър подава заявление за вписване в публичния регистър към Министерството на културата.

**Чл. 16.** В публичния регистър на народните читалища към Министерството на културата се вписват:

1. .Наименованието на читалището;

2. Седалището на читалището;

3.Клонове на читалището/ ако има разкрити/;

4. Името на лицата, които представляват читалището;

5.ЕИК по БУЛСТАТ;

6.Уставът;

7.Настъпилите промени по т. 1-6;

**Чл. 17.** Членовете на читалището са индивидуални, колективни и почетни.

**Чл.18.** Индивидуалните членове са български граждани. Те биват действителни и спомагателни:

1. Действителните членове са лица, навършили 18 години, които участват в дейността на читалището, редовно плащат членския си внос и имат право да избират и да бъдат избирани;

2. Спомагателните членове са лица до 18 години, които участват в дейността на читалището, нямат право да избират и да бъдат избирани, те имат право на съвещателен глас.

**Чл.19.** Колективните членове съдействат за осъществяване целите на читалищата, подпомагат дейностите, поддържането и обогатяването на материалната база и имат право на един глас в Общото събрание. Колективни членове могат да бъдат;

1. Професионални организации;

2. Стопански организации;

3. Търговски дружества;

4. Кооперации и сдружения;

5. Културно- просветни и любителски клубове и творчески колективи;

6. Учебни заведения;

**Чл. 20. Почетни** членове могат да бъдат български и чужди граждани с изключителни заслуги за читалището. Могат да избират и да бъдат избирани в ръководните органи на читалището.

**Чл.21.** Лицата, които даряват предмети и средства на стойност над 500 лева се вписват в книгата за дарение на читалището и се спазва тяхната дарителска воля. Те могат да избират и да бъдат избирани в ръководните органи на читалището.

**Чл.22.** Членовете на читалището са задължени да:

1. Спазват устава;

2. Плащат определения от Общото събрание членски внос;

3. Пазят и полагат грижи за обогатяване на читалищното имущество;

4. Защитават престижа, доброто име и интересите на читалището;

**Чл.23.**Читалище „Самообразование-1896” събира членски внос от своите членове, в размер приет на Общо събрание на читалището.

**Чл.24.** Членовете на читалището имат право да участват в обсъждането на въпроси от дейността му и да получават информация за работата на ръководните органи.

**ГЛАВА ЧЕТВЪРТА**

ОРГАНИ НА УПРАВЛЕНИЕ

**Чл.25.** Органи на самоуправление на читалището са:

1. Общото събрание;

2. Настоятелството;

3. Проверителната комисия;

**Чл.26.** Върховен орган на читалището е Общото събрание.

1. Общото събрание се състои от всички членове на читалището имащи право на глас;

2. Решенията на Общото събрание са задължителни за другите органи на читалището;

**Чл.27.** Редовно Общо събрание на читалището се свиква от Настоятелството най- малко веднъж годишно.

**Чл.28.** Извънредно Общо събрание може да бъде свикано по решение на Настоятелството, по искане на Проверителната комисия или на една трета от членовете на читалището имащи право на глас. При отказ на Настоятелството да свика извънредно Общо събрание до 15 дни от постъпването на искането на Проверителната комисия или на една трета от членовете на читалището с право на глас, могат да свикат извънредно Общо събрание от свое име.

**Чл. 29.** Поканата за Общо събрание трябва да съдържа дневен ред, дата, час и място на провеждането му и кой го свиква. Тя трябва да бъде получена срещу подпис или връчена не по- късно от 7 дни преди датата на провеждането му.   
В същия срок на вратата на читалището и на други общодостъпни места в населеното място където е дейността на читалището, трябва да бъде залепена обява за Общото събрание.

**Чл.30.** Общото събрание е законно ако присъстват най- малко половината от имащите право на глас членове на читалището. При липса на кворум събранието да се отлага с един час. Тогава събранието е законно, ако на него присъстват не по- малко от една трета от членовете при редовно Общо събрание и не по- малко от половината читалищни членове плюс един при извънредно Общо събрание.

**Чл.31.** Общото събрание има следните правомощия:

1. Изменя и допълва устава;

2. Избира и освобождава членовете на Настоятелството, Проверителната комисия и Председателя;

3. Приема вътрешните актове, необходими за организацията на дейността на читалището;

4. Изключва членовете на читалището;

5. Определя основните насоки на дейността на читалището;

6. Взема решения за членуване или за прекратяване на членството в читалищни сдружения;

7. Приема бюджета на читалището;

8. Приема годишният отчет до 30 март на следващата година;

9. Определя размера на членския внос;

10.Отменя решенията на органите на читалището;

11. Взема решения за прекратяване на читалището;

12. Взема решения за отнасяне до съда на незаконно съобразни действия на ръководството или отделни читалищни членове.

**Чл.32.** Решенията по чл.31.,т.1,4,10,11 се вземат с мнозинство най- малко две трети от всички членове.

Останалите решения се вземат с мнозинство повече от половината от присъстващите членове.

**Чл.33.** Две трети от членовете на Общото събрание могат да предявят иск пред Окръжния съд по седалището на читалището за отмяна на решение на Общото събрание, ако то противоречи на Закона или Устава.

**Чл.34.** Искът се предявява в едномесечен срок от узнаване на решението, но не по- късно от една година от датата на вземане на решението.

**Чл. 35.** Прокурорът може да иска от Окръжния съд да отмени решението на Общото събрание, което противоречи на Закона или Устава, в едномесечен срок от узнаването на решението, но не по- късно от една година от датата на вземането на решението.

**Чл.36.** Изпълнителен орган на читалището е Настоятелството, което се състои най- малко от трима членове, избрани за срок от три години. Същите да нямат роднински връзки до четвърто коляно.

**Чл.37.** Правомощия и задължения на Настоятелството:

1. Свиква Общото събрание;

2. Осигурява изпълнението на решенията на Общото събрание;

3. Подготвя и внася в Общото събрание проект за бюджета на читалището и утвърждава щата му;

4. Подготвя и внася в Общото събрание отчет за дейността на читалището;

5. Назначава Секретаря на читалището и утвърждава длъжностната му характеристика;

6. Настоятелството взима решения с повече от половината от членовете си;

7. Настоятелството може да изгражда помощни комисии и работни групи по отделни проблеми и направления от дейността;

8. Настоятелството взема решение за назначаване и освобождаване на работещите в читалището, за тяхното морално стимулиране. Решение за сключване на договори с фирми, учреждения, институции, неправителствени организации физически лица;

9. Решение за откриване и закриване на колективи за любителско художествено творчество, школи, клубове,и други дейности на работа;

10. Настоятелството внася предложения в Общинския съвет и други органи и организации за строителство, обзавеждане на сградите,за закупуване на материали, финансови и кадрови условия за развитие на дейността на читалището;

11. Членовете на Настоятелството могат да получават възнаграждение за дейностите си, като такива с решение на Общото събрание, ако това право бъде детайлизирано и ясно бъдат посочени условията за получаване и размера на възнаграждението;

**Чл.38.** Председателят на читалището е член на Настоятелството и се избира от Общото събрание за срок от 3 години.

**Чл.39.** Правомощия и задължения на Председателя:

1. Организира дейността на читалището съобразно ЗНЧ, Устава и решенията на Общото събрание;

2. Представлява читалището;

3. Свиква и води заседанията на Настоятелството и представлява Общото събрание;

4. Отчита дейността си пред Настоятелството;

5. Сключва и прекратява трудовите договори със служителите съобразно бюджета на читалището и въз основа решение на Настоятелството;

6. Председателят не може да е в роднински връзки с членове на Настоятелството и на Проверителната комисия по права и съребрена линия до четвърто коляно, както и да бъде съпруг/ съпруга на Секретаря на читалището;

7. Председателят може да получава възнаграждение за дейността си като такъв с решение на Общото събрание, ако това право бъде детайлизирано и ясно бъдат посочени условията за получаване и размера на възнаграждението;

**Чл.40.** Правомощия и задължения на Секретаря на читалището:

**1.** Организира изпълнението на решенията на Настоятелството, включително и решенията за изпълнението на бюджета;

**2.** Организира текущата основна и допълнителна дейност;

**3.** Отговаря за работата на щатния и хоноруван персонал;

**4.** Представлява читалището заедно и поотделно с Председателя;

**5.** Секретарят не може да е в роднински връзки с членове на Настоятелството и на Проверителната комисия по права и съребрена линия до четвърто коляно, както и да бъде съпруг/ съпруга на Председателя;

**Чл. 41.** Проверителната комисия се състои най- малко от трима членове, избрани за срок от 3 години.

1. Членовете на Проверителната комисия не могат да бъдат лица, които са в трудово- правни отношения с читалището или са роднини на членове на Настоятелството или на Секретаря по права линия: съпрузи, братя, сестри, и роднини по сватовство от първа степен;

2. Проверителната комисия осъществява контрол върху дейността на Настоятелството, Председателя и Секретаря по спазване на Закона, Устава и решенията на Общото събрание;

3. При констатирани нарушения Проверителната комисия уведомява Общото събрание на читалището, а при данни за извършено престъпление и органите на прокуратурата;

4. Проверителната комисия прави годишни и текущи проверки за законосъобразно изразходване на паричните средства, стоково- материални ценности, както и за използване и поддържане на материално- техническата база на читалището;

5. Членовете на Проверителната комисия могат да получават възнаграждение за дейността си като такива с решение на Общото събрание, ако това право бъде детайлизирано и ясно бъдат посочени условията за получаване и размера на възнаграждението;

**Чл.42.** Не могат да бъдат избирани за членове на Настоятелството и Проверителната комисия, за Председател и Секретар на читалището лица , които са осъждани на лишаване от свобода за умишлени престъпления от общ характер.

**Чл.43.** Членовете на Настоятелството включително, Председателя и Секретаря, подават декларация за конфликт на интереси при условията и по реда на Закона за предотвратяване и разкриване на конфликт на интереси.

Декларациите се обявяват на интернет страницата на читалището.

**ГЛАВА ПЕТА**

ИМУЩЕСТВО И ФИНАНСИРАНЕ

**ЧЛ.44.** Имуществото на читалището се състои от право на собственост и от други вещни права , вземания, ценни книжа, други права и задължения.

**Чл. 45.** Читалището набира средства от следните източници:

1. Членски внос;

2. Културно- просветна и информационна дейност;

3. Субсидия от държавния и общински бюджет;

4. Наеми от движимо и недвижимо имущество;

5. Дарения и завещания;

6. Други приходи;

**Чл. 46.** При разпределението на предвидените по Държавния и Общински бюджети средства в комисията по разпределението задължително присъства упълномощен представител на читалището.

**Чл.47.** След утвърждаването на определена сума от по Държавния и Общински бюджети, същата се предоставя на читалището за самостоятелно управление.

**Чл.48.** При недостиг на средства за ремонт и поддръжка на читалищната сграда и помещения се изискват допълнителни средства от Общинския съвет.

**Чл. 49.** Читалището не може да отчуждава недвижими имоти и да учредява ипотека върху тях.

**Чл. 50.** Движими вещи могат да бъдат отчуждени , залагани, бракувани или заменени с по- доброкачествени само по решение на Настоятелството.

**Чл. 51.** Недвижимо и движимо имущество, собственост на читалището, както и приходите от него не подлежат на принудително изпълнение освен за вземания, произтичащи от трудови правоотношения.

**Чл. 52.** Читалищното Настоятелство изготвя годишен отчет за приходите и разходите, който се приема на Общото събрание.Отчета за изразходваните от бюджета средства се представя в общината.

**Чл.53.** Председателят на читалището ежегодно в срок до 10 ноември представя на кмета на общината предложения за своята дейност през следващата година.

**Чл.54.** Предложенията направени от Председателя се внасят от Кмета пред Общинския съвет, който приема годишна програма за развитието на читалищната дейност в общината. Програмата се изпълнява от читалището въз основа на финансово обезпечени договори, сключени с Кмета на общината.

**Чл.55.** Председателят на читалището представя ежегодно до 31 март пред Кмета на общината и Общинския съвет доклад за съответните читалищни дейности в изпълнението на програмата и за изразходваните от бюджета средства през предходната година. Докладите на читалищата от цялата община се обсъждат от Общински съвет на първото му открито заседание след 31 март с участието на представители на читалища.

**ГЛАВА ШЕСТА**

ПРЕКРАТЯВАНЕ

**Чл. 56**. Читалището може да бъде прекратено по решение на Общо събрание, вписано в регистъра на Окръжния съд. То може да бъде прекратено с ликвидация или по решение на Окръжния съд ако:

1. Дейността му противоречи на Закона, Устава,и добрите нрави;

2. Имуществото му не се използва според целите и предмета на дейността на читалището;

3. Налице е трайна невъзможност читалището да действа или развива дейност за период от две години. В този случай Министерството на културата изпраща сигнал до прокурора за констатирана липса на дейност на читалището;

4. Не е уредено по законовия ред;

5. Обявена е несъстоятелност;

**Чл. 57.** Прекратяването на читалището по решение на Окръжния съд може да бъде по искане на прокурора, направено самостоятелно или след подаден сигнал на Министерството на културата.

**Чл. 58.** Прекратяването на читалището по искане на прокурора се вписва служебно.

**ГЛАВА СЕДМА**

АДМИНИСТРАТИВНО НАКАЗАТЕЛНИ РАЗПОРЕДБИ

**Чл. 59.** Председател и/ или Секретар на читалище, който предостави имущество в нарушение се наказва с глоба в размер от 500 до 1000 лева и с отнемане право да заема изборна длъжност в читалището за срок от 5години.

**Чл.60.** Председателят на читалището , ако не заяви вписването му в регистъра на читалищата, в определения от Закона за народните читалища срок, се наказва с глоба от 150 до 300 лева.

**Чл. 61.** Председател на читалище не предоставил доклад за изпълнение на читалищната дейност и за изразходваните от бюджета средства в определения срок се наказва с глоба от 150 до 300 лева.

**Чл. 62.** Нарушенията се установяват с актове на :

1. Оправомощени от Министърът на културата длъжностни лица- за нарушения по чл. 61.

2. Кмета на общината или оправомощени от него длъжностни лица- за нарушения по чл. 60 и чл. 62.

**Чл.63.** Наказателните постановления се издават от Министъра на културата или от оправомощен от него заместник- министър, съответно от Кмета на общината.

**Чл.64.** Създаването на актове, издаването и задължението на наказателните постановления се извършват по реда на Закона за административните нарушения и наказания.

**ПРЕХОДНИ И ЗКЛЮЧИТЕЛНИ РАЗПОРЕДБИ**

**§1л.** Народно читалище „Самообразование-1896”- с. Стефан Стамболово, Общ. Полски Тръмбеш се регистрира в Окръжен съд Велико Търново по Закона за народните читалища обн. ДВ, бр. 42/05.06.2009г като предоставя:

1. Протокол от Общото събрание, свикано след влизане на Закона в сила;

2. Устав- изменен и допълнен на редовно Общо събрание съгласно § 34 от преходните и заключителни разпоредби към ЗНЧ , за изменение и допълнение на Закона за народните читалища(обн, бр.42 от 2009г.);

3. Нотариално заверен образец от подписа на лицата представляващи читалището и валиден печат на читалището;

4. Списък на присъстващите членове на Общото събрание.Броят на членовете присъствали на Общото събрание трябва да съответства на изискванията на чл.8, ал. 1. От Закона за народните читалища, ДВ, бр.42/05. 06. 2009г.- най малко 150.

§.2Народно читалище „Самообразование-1896” има кръгъл печат с надпис в окръжност: Народно читалище „Самообразование-1896”- с. Стефан Стамболово, в средата на окръжността е разтворена книга.

§3. Професионални празници на читалището 24 май- Денят на българската писменост и култура и 1 ноември- Денят на народните будители.

§4. С този устав се урежда по – нататъшното развитие, управление и цялостна дейност на народно читалище „Самообразование-1896” ”- с. Стефан Стамболово, приет на Общо събрание на читалището на 29. 04. 2010г. и влиза в сила от датата на регистрацията му във Великотърновския окръжен съд.

**Списъчен състав на настоятелството, проверителната комисия и секретаря на Н.Ч. „Самообразование” с. Стефан Стамболово, общ. П. Тръмбеш.**

* **Настоятелство**

Мариана Димитрова Коева – председател

Кольо Пенчев Рикевси – член

Алексей Рашков Александров – член

* **Проверителна комисия**

Петър Иванов Панайотов – председател

Елмира Величкова Криловска – член

Марийка Георгиева Кънева – член

* **Секретар**

Пламен Трифонов Кънев

**23.01.2023 г.**

**НАРОДНО ЧИТАЛИЩЕ „САМООБРАЗОВАНИЕ-1896”   
С. СТЕФАН СТАМБОЛОВО, ОБЩИНА ПОЛСКИ ТРЪМБЕШ**

**E-MAIL:** [**biblioteka\_ststambolovo@abv.bg**](mailto:biblioteka_ststambolovo@abv.bg)

до г-н Георги Чакъров  
 кмет на общ. Полски Тръмбеш

**Уважаеми г-н Чакъров,**

По чл. 26а(4) Ви предоставяме отчет с обобщена информация за читалищната дейност през 2022 г. в следните направления:

1. **Актуално състояние на читалището като сдружение и културен център с материално-технически възможности за предоставяне на услуги:**

* Брой регистрирани членове – 51 члена
* Събран членски внос – 100%
* Брой посетители на предоставяни от читалището услуги – при наши изяви имахме добра посещаемост
* Проведени събрания ( общи и на настоятелството) – 1 редовно отчетно събрание, 1 на настоятелството
* Извършена пререгистрация на читалището в определения от ЗНЧ срок – читалището е актуално и е в регистъра на Министерството на културата
* Субсидирана численост на читалището в предходната година – 0,5 бройка
* Общ бюджет на читалището за предходната година – 5956,00 (пет хиляди деветстотин петдесет и шест лв. и 0 ст.)

**Материално-техническа база на читалището**

Предоставена 264 кв. м.

* За библиотечно и информационно обслужване – 22 кв. м.
* За постоянни действащи читалищни сбирки – 200 кв. м.
* За любителско – художествено творчество и клубове – 200 кв. м.
* За сервизни помещения и складове – 42 кв. м.
* Брой места в салона – до 100 места
* Наличие на обществено достъпен сграден фонд и помещения за читалищна дейност, с осигурен физически достъп за хора с увреждания – читалището се намира на приземен етаж и е достъпно за хора с физически увреждания
* Наличие на технически средства и интернет – да
* Управленческа инициатива при стопанисване на читалищната собственост и набиране на собствени приходи – добра за района, в който работим, защото демографски запада и икономиката е почти неработеща.   
  Членски внос 100 лв.
* Наложени санкции на читалището по чл. 31,32 и 33 от Закона за народните читалища – няма

1. **Дейност на читалището в предходната година:**

* Обществена библиотечно-информационна дейност
* Книжен фонд, покриващ изискванията за библиотека – в момента разполагаме с 3726 тома, като през годината в библиотеката са записани 70 тома
* Брой абонирани издания на база отчетни документи – 4 бр.

Вестник „За градината”, „ Кулинарен журнал” „Журнал за жената” и

„ Здравен журнал”

* Брой читателски посещения – Общо за цялата година 160 посещения.
* Нематериално културно наследство – няма
* Езикови школи, клубове, кръжоци, ателиета, студиа, курсове по изкуства и други – няма

**Постоянно действащи:**

* Клуб „Трета възраст” – наброяващ 5 члена, които се събират на раздумка, игра на табла и др.
* Клуб на интересите – наброяващ 6 члена, които се събират на раздумка, плетиво, бродерии и организиране, и участия в празници,и др.

**Временно действащи:**

* Клуб „Аз чета ти рисуваш” - в който се събират деца и възрастни на литературно четене, рисуване и др.

**Дейности на читалището от предходната година**

Културно-просветна дейност

**Месец Януари**1. 03.01.2022г. - Тържество по случай Нова година.  
2. 21.01.2022 г. - Бабинден. Да отбележим деня на родилната помощ с възтановка на народни обичаи.

**Месец Февруари**1. 10.02.2022г. - Ден на пчеларя – дегустация на пчелни продукти.

2. 14.02.2022 г. - Празник на виното и любовта.

**Месец Март**1. 01.03.2022г. - Изработване на мартеници в библиотеката.  
2. 08.03.2022 г. - Ден на жената и майката – тържество.

**Месец Април**1. 01.04.2022 г. - Ден на лъжата – вечер на хумора и смеха.  
2. 10.04.2022г. - Цветница.

**Месец Май**1. 06.05.2022 г. - Гергьовден и Ден на Храбростта и Българската армия   
2. 24.05.2022 г. - Ден на българската писменост и култура – Разговор с наши учители.

**Месец Юни**1. 01.06.2022 г. - Международен ден на детето – празник за децата от селото.

2. 13.06.2022 г. Свети дух – празник на селото. Църковна литургия и курбан.

**Месец Юли**

1. 07.07.2022 г. - Ден на шоколада – сладкарско парти.  
2. 26.07.2022 г. - Лято при баба – станало традиционно събиране на децата от селото, дошли за лятото.

**Месец Август**1. 15.08.2022 г. - Успение Богородично – празник на Мария, Мариана.

**Месец Септември**1. 21.09.2022 г. – Международен ден на мира.  
2. 22.09.2022 г. - Ден на независимостта на България.

**Месец Октомври**1. 01.10.2022 г. - Ден на възрастните хора – празник в Клуба на пенсионера.  
2. 26. 10. 2022 г. - Димитровден – края на полската работа и поздрави за именниците в клуба на пенсионера.

**Месец Ноември**1.01.11.2022 г. - Ден на народните будители – беседа с читатели в библиотеката.  
2. 21.11.2022 г. - Ден на християнското семейство – тържество.

**Месец Декември**1. 06.12.2022 г. - Никулден – празник за именниците и рибарите.  
2. 23.12.2022 г. - Коледуване и томбола с награди.

Библиотечна дейност

**Месец Януари**

1. 05.01.2022 г. – 90 годишнина от рождението на Умберто Еко четене на книгата „Името на розата”.
2. 18.01.2022 г. – 140 годишнина Алън Александър Милн - аз чета, ти рисуваш, заедно с децата от селото „ Мечо пух”и „Кристофър Робин”.
3. 27.01.2022 г. – 190 години Луис Карол четене на „ Алиса в огледалния свят” и „ Алиса в страната на чудесата” и разговор с деца за любими книжки и писатели.

**Месец Февруари**

1. 07.02.2022 г. – 210 години от рождението на Чарлз Дикенс – четене на творбите му.
2. 26.02.2022 г. - 220 години от рождението на Виктор Мари Юго.

**Месец Март**

1. 28.03.2022 г. – 135 години от рождението на Димчо Дебелянов – четене на стихове.
2. 31.03.2022 г. – 140 години от рождението на Корней Иванович Чуковски.

**Месец Април**

1. 06.04.2022 г. – 210 години от рождението на Александър Иванович Херцен – литературно четене на съчиненията „Минало и мисли” и „ Кой е виновен?”.

**Месец Май**

1. 11.05.2022 г. – ден на библиотекаря и 125 г. от смъртта на Алеко Константинов.
2. 24.05.2022 г. – ден на славянската писменост и култура – разговор с наши учители.

**Месец Юни**

1. 10.06.2022 г. – 110 години от смъртта на Пенчо Славейков.

**Месец Юли**

1. 02.07.2022 г. – 145 години от смъртта на Херман Хесен – четене на книгата „Демиан”.
2. 08.07.2022 г. - 145 години от рождението на Елин Пелин – литературно четене на творбите му с малки и големи.
3. 23.07.2022 г. - 80 години от смъртта на Никола Вапцаров.

**Месец Август**

1. 11.08.2022 г. – 125 години от рождението на Инид Блайтън – четене на детски приказки.
2. 21.08.2022 г. – 120 години от рождението на Ангел Каралийчев.

**Месец Септември**

1. 05.09.2022 г. – 205 години от смъртта на Алексей Константинович Толстой – литературно четене на стиховете му.
2. 21.09.2022 г. – 75 години от рождението на Стивън Едуин Кинг – разговор на тема литература и кино.

**Месец Октомври**

1. 09.10.2022 г. – 475 години от рождението на Мигел де Сервантес – четене на „Дон Кихот”.
2. 15.10.21 г. – 85 години от смъртта на Йордан Йовков.

**Месец Ноември**

1. 02.11.2022 г. – 125 години от рождението на Асен Разцветников.
2. 14.11.2022 г. – 115 години от рождението на Астрид Линдгрен – четене на „Пипи Дългото чорапче”.

**Месец Декември**

1. 22.12.2022 г. - 85 години от рождението на Едуард Успенски – четене на творбите му.

**КУЛТУРЕН КАЛЕНДАР НА НАРОДНО ЧИТАЛИЩЕ „САМООБРАЗОВАНИЕ – 1896”   
С. СТЕФАН СТАМБОЛОВО, ОБЩ. ПОЛСКИ ТРЪМБЕШ,   
ОБЛ. ВЕЛИКО ТЪРНОВО   
ЗА 2023 година**

1. Културно-просветна дейност

**Месец Януари**1. 04.01.2023г. Новогодишно тържество

**Месец Февруари**1. 14.02.2023 г. Празник на виното и любовта.

**Месец Март**  
2. 08.03.2023 г. Ден на жената и майката – тържество.

**Месец Април**1. 01.04.2023 г. Ден на лъжата – вечер на хумора и смеха.

**Месец Май**

1. 24.05.2023 г. Ден на българската писменост просвета и култура.

**Месец Юни**1. 05.06.2023 г. Свети дух – празник на селото. Църковна литургия и курбан.

**Месец Юли**

1. 26.07.2023 г. Лято при баба – станало традиционно събиране на децата от селото, дошли за лятото.

**Месец Август**1. 30. 08.2023 г. Празник на Юбилярите – на всички жители на селото с кръгла годишнина през годината.

**Месец Септември**1. 22.09.2023 г. - 115 г. от обявяването на Независимостта на България

**Месец Октомври**1. 01.10.2023 г. Ден на възрастните хора – празник в Клубът на пенсионера.

**Месец Ноември**1.01.11.2023 г. Ден на народните будители.  
2. 21.11.2023 г. Ден на християнското семейство – тържество.

**Месец Декември**1. 22.12.2023 г. Коледуване и томбола с награди.

1. Библиотечна дейност

**Месец Януари**

1. 01.01.2023 г. – 160 г. от рождението на Алеко Константинов – четене на творби от писателя.

**Месец Февруари**

1. 19.02.2023 г. - 150 г. от гибелта на Васил Левски – дискусия на тема

„ Героизма преди и сега”

1. 21.02.2023 г. – Международен ден на майчиния език.

**Месец Март**

01.03.2023 г. Изработване на мартеници в библиотеката и избиране на най – красивата мартеница.

**Месец Април**

1. 23.04.2023 г. – Международен ден на книгата – литературно четене на любими творби от любими автори.

**Месец Май**

1. 11.05.2023 г. – Ден на библиотекаря.
2. 24.05.2023 г. – Ден на Славянската култура и писменост – разговор с наши учители.

**Месец Юни**

1. 01.06.2023 г. – Ден на детето – четене на детски книги и рисуване с деца от селото.
2. 02.06.2023 г. – Ден на Ботев.

**Месец Юли**

1. 24. 07.2023 г. - 220 г. от рождението на Александър Дюма (баща) – френски писател.
2. 27. 07. 2023 г. - 195 г. от рождението на Христо Г. Данов , български възрожденски учител, книжовник и родоначалник на книгоиздаването в България.

**Месец Август**

1. 03.08.2023 г. - 125 г. от рождението на Калина Малина , българска детска писателка, автор на над 50 книги.

**Месец Септември**

1. 01.09.2023 г. - 125 г. от рождението на Димитър Талев, български писател.
2. 02.09.2023 г. - 50 години от смъртта на Дж. Р. Р. Толкин – литературно четене и среща с почитатели.

**Месец Октомври**

1. 08.10.2023 г. - 65 г. от смъртта на Ран Босилек (Генчо Негенцов), писател и преводач.
2. 22.10.2023 г. - 210 г. от смъртта на епископ Софроний Врачански, възрожденски книжовник, учител и общественик.

**Месец Ноември**

1. 01.11.2023 г . - Ден на народните будители – беседа с читатели.
2. 22.11.2023 г. - 105 г. от рождението на Асен Босев , български детски поет.

**Месец Декември**

04.12.2023 г. - 145 г. от рождението на Никола Данчов, български лексикограф, един от авторите на първата Българска енциклопедия, създадена през 1936 г.

Изготвил:…………….   
/Ивелина Дочева/